او آئی سی:

کشمیر سے کرفیو اٹھایا جائے

او آئی سی نے ہندوستان سے کشمیر سے کرفیو اٹھانے کا مطالبہ کیا ہے۔

خبر کا کوڈ: ۴۴۱۲۷۸

تاریخ: ۱۴ آذر ۲۰۱۹ - ۱۴:۳۸

رسا نیوز ایجنسی کی رپورٹ کے مطابق، اسلامی تعاون تنظیم (او آئی سی ) نے ایک بار پھر ہندوستان کے زیر انتظام کشمیر میں جاری انسانی حقوق کی پامالیوں اور بدترین بندشوں پر گہری تشویش کا اظہار کرتے ہوئے ہندوستان سے کرفیو ختم کرنے اور مواصلاتی رابطے بحال کرنے کا مطالبہ کیا ہے۔

اسلامی تعاون تنظیم نے کشمیر کے لوگوں سے یکجہتی کا اظہار کرتے ہوئے ہندوستانی حکومت سے کشمیریوں کے بنیادی حقوق کا احترام کرنے کا مطالبہ کیا ہے۔

او آئی سی نے عالمی برادری سے مسئلہ کشمیر پر اقوام متحدہ کی سلامتی کونسل کی قراردادوں پر عملدرآمد یقینی بنانے اور کشمیریوں سے کیے گئے وعدوں کو پورا کرنے کا مطالبہ بھی کیا ۔